cyanic-selkie/wikianc huggingface dataset:
Rinnelva
Rinnelva er ei elv i Levanger og Verdal kommuner i Trøndelag. Den øvre delen av elva, ved grenda Buran, kalles Burelva. Fra Buran og nedover danner elva grensa mellom Levanger og Verdal, med unntak av en strekning sør for Hallan hvor grensa går noe lenger vest. Elva skiller også gårdene som ligger nedover mot leirslettene på Rinnleiret, hvor elva munner ut i Trondheimsfjorden. Deltaområdet ligger like sør for Verdalselvas munning, og mesteparten av området er vernet som Rinnleiret naturreservat. Rinnelva har utspring fra myrene nord for Sjettholvola. Også vannet fra Burtjønna renner ned i Rinnelva.
Navnet
Ifølge Oluf Rygh har det gamle navnet Rind sammenheng med stedsnavnene Rinnan og Rindsem, og her passerte tjodgata eller allmannaveien gjennom Innherred. Gamle kart viser at veien delte seg nord- og østover her, før Kongeveien ble anlagt her på 1700-tallet. I dag passerer fylkesvei 133/131 Rinnelva ikke langt unna der allmannaveiens Jämtvad var.
Foss og e-verk
Mellom Rinnan øvre og Rindsem danner elva Rinnfossen, med et fall på 29 meter. Fossen ble allerede i middelalderen utnyttet til kverndrift. Her ble også en av de første oppgangssagene etablert tidlig på 1600-tallet og på tidlig 1900-tall var det frørenseri og elektrisitetsverk her. Rinnan el.verk eksisterte i drøyt 40 år. Rindsem Mølle ligger her i dag og selv om den ikke henter energien fra fossen, kan mølla på mange måter sees som en arvtaker av gammel virksomhet i nedre del av elva. En søknad om opprettelse av nytt kraftanlegg ble avslått i desember 2013.
Gårder langs elva
En samlet oversikt finnes i Verdalsboka, bind V, og Skogn Historie; Folk og heimar, bind VII, del I.
Asiamesterskapet i friidrett innendørs 2006
Asiamesterskapet i friidrett innendørs 2006 ble arrangert i Pattaya i Thailand i 2006.
Sandra Araujo
Sandra Araujo (født 4. mai 1977) er en portugisisk terrengsyklist.
Italiensk-amerikansk mafia
Italiensk-amerikansk mafia er mafia i USA med opphav fra Italia. Om lag 800,000 sicilianere utvandret til USA fra århundreskiftet og fram til første verdenskrig. I forbudstiden ble 25 % av brennevinssmuglingen utført av italienere, og det var i denne tiden at Al Capone nådde høydepunktet på sin karriere. Da brennevinsforbudet ble opphevet, klarte mafiaen å omstille seg ved å drive med gambling. Men utover 1930-tallet ble det stadig vanskeligere, og Capone, Luciano og andre ble arrestert.
Da den sicilianske mafiaen reiste seg igjen etter fascismen, begynte den også etterhvert med heroinsmugling, etter at Joe Bonanno besøkte øya i 1957 og ga sicilianerne monopol på heroinmarkedet i USA.
Den amerikanske mafiaen er mest aktiv i storbyområdet New York, Philadelphia, New England, Detroit og Chicago, men har også medlemmer i andre større amerikanske byer, og deltar også i internasjonale kriminelle aktiviteter.
Den amerikanske mafiaen består av forskjellige «familier» eller grupper som generelt er organisert geografisk og i betydelig omfang engasjert i «racketeering»-virksomhet (utpressing, beskyttelsespenger, illegale lotterier o.l.).
Selv om den italiensk-amerikanske mafiaen har sine røtter i italiensk organisert kriminalitet (og betegnes som La Cosa Nostra av FBI), har den amerikanske avlegger vært en separat organisasjon i mange år. For tiden samarbeider den italiensk-amerikanske mafiaen med forskjellige IOC-grupper innen diverse kriminelle aktiviteter med hovedbase i Italia. Den italiensk-amerikanske mafiaen er innen organisert kriminalitet den største enkelt-trusselen mot det amerikanske samfunnet.
Giuseppe Esposito var det første kjente sicilianske mafia-medlem som emigrerte til USA. Han og seks andre sicilianere flyktet til New York etter å ha myrdet elleve velstående landeiere og to høytstående embedsmenn for en siciliansk provins. Han ble arrestert i New Orleans i 1881 og utlevert til Italia. New Orleans var også åstedet for den første mafiahendelsen i USA som pådro seg både nasjonal og internasjonal oppmerksomhet. 15. oktober 1890 ble New Orleans' politi-inspektør David Hennessey myrdet. Hundrevis av sicilianere ble arrestert, og nitten ble omsider dømt for mord. En ble så frikjent og med det begynte rykter å spre seg om bestikkelser og truede vitner. De forbannede innbyggerne i New Orleans organiserte en lynsjing av mafiaen, og klarte å drepe elleve av de nitten tiltalte. To ble hengt, ni av dem ble skutt og de resterende åtte klarte å rømme.
Den amerikanske mafiaen har gått igjennom mange forandringer. Fra den Svarte Hånd-terrorgruppen fra 1900-tallet og Five Points-gjengen fra 1910- og 20-årene i New York, til Al Capones Union på 1920-tallet i Chicago.
Lio Tipton
Lio Tipton (født Analeigh Christian Tipton; 1988 i Minneapolis i Minnesota) er en amerikansk skuespiller, modell og kunstløper.
Tipton ble født i Minnesota, men vokste opp i Sacramento i California. Hen var en meget talentfull kunstløper tidlig i tenårene, og vant det amerikanske juniormesterskapet i parløp to ganger sammen med konkurransepartneren Phillip Cooke. Tipton la opp som profesjonell kunstløper allerede som 16-åring, men fortsatte som aktiv på lokalt nivå og i konkurranser til inntekt for gode formål.
I 2008 deltok Tipton i realityserien America's Next Top Model, og endte opp som nummer tre i konkurransen. Hen signerte deretter kontrakt med modellbyrået Ford Models. Hen har i tillegg ambisjoner om å bli manusforfatter.
Skuespillerkarriere
Tiptons skuespillerkarriere startet da hen fikk en gjesterolle i den populære situasjonskomedien The Big Bang Theory i 2008. Tre år senere fikk hen en liten rolle i superheltfilmen The Green Hornet. Tiptons gjennombrudd kom samme år i den romantiske dramakomedien Crazy, Stupid, Love., der hen spilte en av hovedrollene, mot skuespillere som Steve Carell, Ryan Gosling, Emma Stone og Julianne Moore. Hen har også hatt en stor gjesterolle i TV-serien Hung.
I 2013 spilte hen i Jonathan Levines zombiefilm Warm Bodies mot Nicholas Hoult, Teresa Palmer og John Malkovich.
Wærdahl-gruppen
Wærdahl-gruppen var en norsk motstandsgruppering lokalisert i sentrale deler av Trøndelag under andre verdenskrig.
Gruppen fikk navnet etter Carsten Wærdahl som fikk ansvar for ny organisering av trøndersk motstandsarbeid etter opprullingen av Thingstad-gruppen våren 1943.
Tidlig motstandsarbeid i Trøndelag
Etter norske styrkers overgivelse til den tyske okkupasjonsmakten i juni 1940, kom illegalt motstandsarbeid raskt i gang over hele landet.
I sentrale deler av Trøndelag, i hovedsak sentrert rundt Trondheim, kom motstandsarbeidet i gang rundt personer tilknyttet Sør-Trøndelag Arbeideridrettskrets, kommunistpartiet NKP, Arbeidernes ungdomsfylking, avholdsbevegelsen, i tillegg til en rekke andre anti-nazistiske bevegelser i regionen. Sentralt i det trønderske motstandsarbeidet sto mannen som etterhvert ble leder av Thingstad-gruppen, Henry Thingstad. Thingstad var en av de første kjente motstandsmennene i landet, og var allerede i 1940 i gang med aktivt motstandsarbeid mot den tyske okkupasjonsmakten. Etter at NKP som første norske parti ble forbudt i august 1940, økte Thingstad-gruppens aktivitet i omfang. Thingstad-gruppen og Wærdahl-gruppen sprang begge ut fra det samme miljøet av anti-nazistiske krefter, og ses i all hovedsak i sammenheng med hverandre.
I oktober og november 1941 ble store deler av NKPs ledelse arrestert og fengslet i det tyskerne kalte Kommunistsaken, senere Den første kommunistsaken. Bakgrunnen for arrestasjonene var infiltrasjon av landssvikeren Henry Rinnan. Totalt ble mellom 50-60 personer tatt i opprullingen tidligvinteren 1941. 38 av de arresterte forble sittende i fangeleirer til krigens slutt. I etterkant av kommunistsaken fikk Henry Thingstad et større ansvar for NKPs motstandsarbeid i fylket.
Thingstad ble tatt opp i NKPs illegale sentralkomité, og organisasjonen ble enda nærmere knytta til partiet sentralt. Wærdahlgruppa fungerte som ei aktiv undergruppe. Thingstadgruppa vokste og utvikla et omfattende illegalt nettverk i Trondheim og fikk i tillegg kontakter på Røros, Løkken, Orkanger, Selbu, Melhus, Stjørdal, Levanger, Verdal, Meråker, Steinkjer, Namsos, Follafoss, Malm, Grong, Stjørna, Ørlandet, Råkvåg og Rørvik.
I en rapport om det illegale arbeidet blant arbeiderne i Trondheim, skrevet i Stockholm i 1943 av en som tidligere hadde arbeidet illegalt utenfor Thingstadgruppa, slås det fast at Henry Thingstad og hans gruppe «var de mest aktive innen det illegale arbeidet blant arbeiderne».
Gruppas aktivitet
Thingstad- og Wærdahl-gruppen var i perioden 1940-1943 to av de mest aktive motstandsgrupperingene i Norge, og begge gruppene stod for en aktiv motstandslinje der målet var å utvikle et bredt samarbeid i kampen for frigjøringa av Norge. Risikoen var stor på grunn av tyskernes store apparat i det stragisk viktige Trøndelag, men ikke minst på grunn av Rinnanbandens virksomhet.
Wærdahlgruppa hadde også en egen flyktningerute over Stjørdal. Flyktninger ble skjult i togene fra Trondheim til Stjørdal, mens en dedikert kontakt på Stjørdal fikk flyktningene brakt med lastebil til Meråker, hvor de fikk hjelp til å komme seg over fjellet til Sverige. Disse flyktningene var både ettersøkte motstandsmenn, politiske motstandere av okkupasjonsregimet og jøder.
Organiseringa av etterretningsarbeidet mot tyske anlegg og tropper ble startet allerede i 1940, og på ulike måter ble informasjonen brakt videre til de allierte. Her spilte jernbanearbeiderne og kontakter på andre arbeidsplasser en nøkkelrolle. En av Wærdahlgruppas kontakter ved jernbanen samarbeidet med en kontakt med radiosender. Denne kontakten formidla viktig etterretning om bombemål, som i sin tur ble sendt via radiosenderen til de allierte styrkene. Denne virksomheten skal ha hatt betydning for bombinga av ubåthavna på Dora sommeren 1943.
Det ble også gjennomført flere mislykkede likvidasjonsforsøk mot Henry Oliver Rinnan.
Romalderen
Romalderen startet med utforskningen av flere teknologier som kulminerte 4. oktober 1957 da Sovjetunionen sendte opp Sputnik 1. Dette var verdens første unaturlige satellitt. Satellitten hadde en omløpsbane rundt jorden på 98,1 minutter og veide 83 kg. Romalderen ble karakterisert av rask utvikling av ny teknologi og en hard konkurranse mellom USA og Sovjetunionen. Utviklingen gikk raskt innom raketter, materialvitenskap, dataer og andre områder. Flere av teknologien som opprinnelig var tenkt brukt i romrelaterte oppfrag har blitt tatt i bruk i andre formål.
Wærdahl-gruppen
Opprulling og arrestasjoner
På våren 1943 endret Rinnanbanden drastisk sine arbeidsmetoder, og gruppens voldsbruk eksploderte i omfang.
Romalderen
Romalderen nådde toppen med Apollo-programmet som nådde frem til størstedelen av verdens befolkning. Da Apollo 11 landet ble det sagt at hendelsen ble sett eller hørt av over 500 millioner mennesker verden over, og er i dag en av de største hendelsene på 1900-tallet. Siden da, og med Sovjetunionens fall, har den allmenne interessen i hovedsak blitt flyttet til andre områder.
På 1990-tallet avtok imidlertid interessen da Sovjetunionen fall og NASA ikke lengre hadde noen direkte konkurranse. Verdens befolkning ble også mer oppmerksomme på kostnadene og farene med romferder, fremfor alt på grunn av STS-51-L-katastrofen i 1986.
Siden den gang har deltakelsen ved romferder økt over hele verden, siden fler og fler regjeringer og privatpersoner viser interesse. Siden 1990-tallet har denne perioden oftere blitt kalt for informasjonsalderen siden romforskning og romrelaterte teknologier blir mer hverdagslige for den vanlige mann.
Wærdahl-gruppen
Opprulling og arrestasjoner
Henry Thingstad og 9 andre medlemmer av Thingstad-gruppen ble sammen med motstandshelt Peder Morset henrettet på Kristiansten Festning den 19. mai 1943.
I ettertid av henrettelsene av medlemmene av Thingstad-gruppen, ble Carsten Wærdahl leder av motstandsarbeidet. Wærdahl-gruppen gjenopptok mostandskampen etter opprullingen av Thingstad-gruppen. Imidlertid ble også Wærdahl-gruppen ofre for det effektive og brutale arbeidet til okkupasjonsmakten, i særdeleshet gjennom Henry Rinnan og Rinnanbanden.
16. oktober 1943 ble 10 angivelige medlemmer av Wærdahl-gruppen arrestert av Gestapo i Trondheim. Gruppens medlemmer ble under avhør utsatt for svært grov tortur. Allerede lørdag 6. november ble de 10 arresterte dømt av SS- und Polizeigericht Nord, i Trondheim for illegalt motstandsarbeid. 8 av de tiltalte ble dømt til døden, mens to av de yngre ble dømt til henholdsvis 7 og 8 år tukthus. Blant de dømte fantes både motstandsmenn fra NKP, AUF og AIF. I dommen står det: «De dømte hadde forsøkt å gjenoppbygge det kommunistiske parti i Trondheim og omegn, framstilt og fordelt kommunistiske flyveblad og vek heller ikke tilbake for gement mord for å nå sine mål».
Onsdag 17. november 1943 ble de 8 dødsdømte medlemmene av Wærdahl-gruppen, Carsten Wærdahl, Reidar Wærdahl, Arvid Austad, Kolbjørn Andreas Wiggen, Odd Christensen, Gustav Fredrik Andersen, Øysten Langset, Arne Margido Johansen, i tillegg til den kjente musikeren og motstandsmannen Oskar Hoddø henrettet på Kristiansten Festning i Trondheim. Etter krigens slutt ble levningene av de drepte funnet i en massegrav ved Udduvoll Bru i Leinstrand.
De henrettede medlemmene av gruppen ble senere begravet ved monumentet til minne om frihetskampens ofre på Domkirkegården.
Sally Bigham
Sally Bigham (født 11. april 1978) er en britisk terrengsyklist.
Avenida de la República
Avenida de la República er en aveny i Mexico by. Den forbinder Paseo de la Reforma med Plaza de la República, hvor Monumento a la Revolución står. Også veien som går rundt plassen er en del av Avenida de la República. Ved krysset med Reforma, ved den tidligere Glorieta del Caballito, går den over i Avenida Juárez.
Taepodong
Taepodong kan vise til to nordkoreanske missiler:
Ernst Casimir av Slesvig-Holsten-Sønderborg-Beck
Ernst Casimir (1668–1695) var titulærhertug av Beck.
Ernst Casimir døde i 1695, hans kone året etter. De hadde ingen etterkommere.
Fastnavsykkel
En fastnavsykkel (på engelsk også kjent som en fixie) er en sykkel som har drivverk uten frihjul slik at pedalene alltid vil spinne sammen med bakhjulet. Frihjulet (slik at man kan trille uten å tråkke) ble utviklet tidlig i syklingens historie, men sykler med fastnav og fastdrev forble standard i banesykling. Mer nylig har sykling med fastnav blitt en subkultur blant bysyklister, og frister med "enkelhet" sammenlignet med vanlige sykler med flere gir.
Med fastnav er tannhjulet bak skrudd direkte på bakhjulet. Derfor kan ikke bare beina og pedalene drive bakjulet, men bakhjulet kan også drive pedalene. Dette gjør det mulig for syklisten å bremse med beina og kroppsvekten ved å motstå rotasjonen til pedalene, og gjør det også mulig å sykle baklengs.
Fastnavsykler har som regel ett enkelt gir og stram kjede, mens andre moderne sykler som regel er utstyrt med flere gir (for eksempel kjedegir med slapp kjede) eller navgir. Mange sykler med fastnav har bare forbrems, og noen har ingen bremser i det hele tatt.
En sykkel med fastnav er spesielt godt egnet for stå i ro balansert og oppreist med rytterens føtter på pedalene.
Uten bremser
Noen sykler på fastnavsykler uten bremser, og fenomenet har fått kultstatus enkelte steder. Syklene er uten bremsekabler, og ser derfor "penere" ut ifølge enkelte.
Andre ryttere synes derimot at sykling uten bremser er hasardiøst. Å sykle uten bremser kan være farlig, er forbudt ved lov i mange land og kan føre til ansvar i tilfelle en ulykke.
Teknikk
Det er mulig å bremse eller stoppe en sykkel med fastnav på to måter. Den første, mest effektive og minst belastende på rytterens kropp er ved å motstå krankveivene når de kommer opp og går rundt, og bremser dermed hastigheten for hver pedalrotasjon. Den andre måten, som er mindre effektiv men mer prangende ifølge enkelte, er å støte og sladde med bakhjulet langs underlaget. En slik manøver startes ved at rytteren skyver vekten litt fremover og trekker opp pedalene ved hjelp av klikkpedaler eller pedalstropper. Rytteren slutter deretter å tråkke, og stopper dermed drivverket og bakhjulet. Dette får bakhjulet til å skli og bremse sykkelen. Skrensen kan holdes til sykkelen stopper eller til rytteren ønsker å fortsette å tråkke igjen i lavere hastighet. Teknikken krever øvelse, og anses generelt som farlig når den brukes, særlig i svinger.
På hvilken som helst sykkel med bare bakhjulsbremsing er maksimal retardasjon betydelig lavere enn på en sykkel utstyrt med forbrems. Når kjøretøy bremser overføres generelt vekten mot forhjulet og vekk fra bakhjulene, hvilket reduserer grepet bakhjulet har. Overføring av rytterens vekt tilbake øker bakhjulets bremseeffekt, men et forhjul utstyrt med en vanlig brems kan gi 70% eller mer av bremseeffekten når man bremser hardt.
Konvertering
Mange selskaper selger sykkelrammer designet spesielt for fastnav. Et fastnav bruker spesielle gjenger for en låsering som strammes i motsatt retning (moturs) sammenlignet med tannhjulet. Dette sikrer at tannhjulet ikke skrur seg ut rytteren trår bakover under bremsing.
Mange har prøvd å konvertere frihjulssykler til fastnavsykler. Rammer med horisontale gaffelender er enkle å konvertere, mens rammer med vertikale girører er dårligere egnet (med mindre man benytter kjedestrammer). Én metode kan ganske enkelt være å bytte ut bakhjulet med et hjul som har fastnav.
En annen måte er å bruke et nav designet for bruk med et gjenget frihjul med flere gir. Et slikt nav har bare de normale høyrehendte gjengene for tannhjulet, og ikke linksgjengene for låserringene som brukes på faste nav. Man kan dermed risikere at tannhjulet på et nav uten låsering skrur seg ut når man tråkker bakover. Selv om man bruker en låsering på et slikt nav er det fortsatt mulighet for at både tannhjulet og låsemutteren kan skru seg ut. Det anbefales derfor å ha både for- og bakbremser på en sykkel med et slikt hjemmelaget fastnav basert på konverterte frihjulsnav, i tilfelle tannhjulet skulle skru seg ut mens man bremser med pedalene. Det anbefales også å bruke gjengelim for å skru fast tannhjulet og låseringen. Rotafix-metoden er en metode som kan være hendig for å installere tannhjulet med høyt moment.
Siden sykler med fast gir ikke har muligheten til å skifte gir mens du er på farten, ryttere må velge sin foretrukne girforhold tidligere. Et ofte brukt girforhold som fungerer bra i de fleste situasjoner er 2.75:1, som kan implementeres med en 44-tann chainring og et 16-tanns tannhjul bak.
Konkurranser
Fastnav brukes på banesykler brukt til baneritt, som vanligvis foregår på velodromer innendørs eller utendørs.
Vedlikehold
Fastnavsykler er relativt enkle å vedlikeholde siden de har færre deler enn en girsykkel. Tannhjulet bør kontrolleres regelmessig for å sikre at det ikke er skader på tennene og at det ikke er noen skjevheter som gjør at ting slites unødig når hjulet går rundt. Krankdrevet bør også kontrolleres jevnlig for eventuelle skader.
Det er en fordel å velge et antall tenner foran som ikke er et rundt multiplum av tennene bak (for eksempel 3) man da unngår å slite samme klinge og drev, og samme kontaktflate på dekket, for hvert pedaltråkk. For syklister som bremser ved å sladde er det best å bruke primtallsklinger (som 41, 43 eller 47 tenner) for at slitasjen på bakdekkene fordeles jevnt.
Det er viktig (i det minste for landeveiskjøring) at kjedet er tilstrekkelig tett til at det er umulig for det å spore av verken kjettingringen eller tannhjulet. Dette tilsvarer generelt "ingen synlig slakk". En avsporet kjede kan forårsake en rekke uønskede konsekvenser, for eksempel et låst bakhjul eller, verst av alt, ødeleggelse av rammen hvis kjedet blir fanget rundt pedalspindelen og trekker den bakre trekanten fremover. På en sykkel med fast gir uten håndbremser betyr til og med en relativt godartet avsporing et totalt tap av bremseevne. Spenning til side, en kjede er betydelig mindre sannsynlig å spore av hvis kjedelinjen er nøyaktig og kjedet er en tradisjonell" full bushing " - type med begrenset lateral fleksibilitet. Fordi forskjellen mellom en tett og en slakk kjede tilsvarer bare veldig liten forlengelse av leddene, bør kjedespenningen kontrolleres visuelt minst ukentlig, spesielt hvis sykkelen kjøres under våte eller skitne forhold.
Som med andre sykler bør kjedet inspiseres og kjedelåsen bør være forsvarlig festet. Kjedet kan smøres jevnlig. Bremsene bør strammes etter behov når de slites, og man bør følge med på dekkene for å se mulige punkteringssteder. Lufttrykk i dekkene, at de er rette, aktueringen til bremsehendelen og rust bør overvåkes daglig fordi de kan endre seg veldig fort.
21. etappe av Giro d’Italia 2017
21. etappe av Giro d'Italia 2017 var en tempoetappe som gikk fra Monza-banen til Milano 28. mai 2017.
Jos van Emden vant etappen, og Tom Dumoulin ble nummer to og tok sammenlagtseieren.
Asiamesterskapet i friidrett innendørs 2010
Asiamesterskapet i friidrett innendørs 2010 ble arrangert i Teheran i Iran i 2010.
Niños Héroes
Chapultepec er et slott med festningsmurer ved Mexico by, i 1847 huset det militærakademiet som trente offiserer for den mexicanske hæren. Når den amerikanske hæren nærmet seg var kadettene med på forsvaret av slottet. Det var bare de yngste kadettene som var igjen på slottet (resten var i krigen andre steder) og flesteparten av de mexicanske styrkene på slottet var dårlig trente vernepliktige. Totalt hadde mexicanerne 892 mann på slottet. Som følge tap tidligere i krigen var de underbemannet, det ideelle hadde vært rundt 2000 mann for å forsvare det. De sterkt undertallige forsvarerne kjempet mot general Winfield Scotts tropper i omtrent to timer før general Bravo beordret tilbaketrekning. Ifølge legenden skal de seks kadettene nektet å trekke seg tilbake og heller kjempet til døden. Historien forteller at den siste av de seks, Juan Escutia, hoppet fra Chapultepec slott innpakket i det meksikanske flagget for å forhindre at flagget ble tatt av fienden.
Det er en rekke monumenter til ære for dem rundt om i landet, deriblant Monumento a los Niños Héroes ved selve Chapultepec-slottet.
De seks helteguttene var:
Museumsveien (Oslo)
Museumsveien (1-15, 2-10) er en vei på Bygdøy (bydel Frogner) i Oslo. Den fortsetter løpet til Bygdøyveien fra krysset med Strømsborgveien nordvest for Folkemuseet, passerer museet på østsiden og ender i Huk aveny.
Veinavnet ble vedtatt i 1905 og henspiller på Norsk Folkemuseum, som har adresse Museumsveien 10. Nummereringen begynner i sørøstenden og går inn mot sentrum.
Sabrina Jonnier
Sabrina Jonnier (født 19. august 1981) er en fransk terrengsyklist.
Irans herrelandslag i volleyball
Irans herrelandslag i volleyball er det iranske landslaget i volleyball for menn som konkurrerer for Iran under Asialekene, Sommer-OL og Volleyball-VM. Landslaget er rangert som nummer 8 på FIVBs verdensranking.
Jonah Bobo
Jonah Bobo (født 24. januar 1997 i New York City i New York) er en amerikansk skuespiller.
Karriere
Bobo gjorde seg først bemerket i sci-fi-familiefilmen Zathura - et romeventyr i 2005, der han spilte mot Josh Hutcherson, Kristen Stewart, Dax Shepard og Tim Robbins. Han hadde også stemmen til Todd i To gode venner 2 (2006), samt en gjesterolle i TV-serien 30 Rock i 2009. I 2011 var han med i Crazy, Stupid, Love., der han spilte sønnen til Steve Carell og Julianne Moore. Ryan Gosling og Emma Stone var også med i filmen.
Mercy Otis Warren
Mercy Otis Warren (14. september 1728–19. oktober 1814) var en nordamerikansk forfatter som skrev dikt, skuespill og sakprosa. Hun utmerket seg med skrifter om den amerikanske revolusjonen, som er av særlig interesse ettersom hun stod nær mange viktige politiske figurer tilsluttet revolusjonen. Warren er også blitt omtalt som den første amerikanske kvinnen som skrev for et større publikum.
Bakgrunn
Mercy Otis ble født i Barnstable på Cape Cod i Massachusetts som datter av oberst James Otis (1702–1778) og Mary Allyne Otis (1702–1774). Av barneflokken på tretten var hun den tredje i rekken. Familien var velstående. Aktivisten og statsmannen James Otis, som bekjempet den britiske stempelloven med slagordet «Taxation without representation is tyranny», var en av brødrene hennes. I 1754 giftet Otis seg med general James Warren, som senere satt i delststatsforsamlingen i Massachusetts. De fikk fem barn.
Gernot Kerschbaumer
Gernot Kerschbaumer (født 18. august 1983 i Vorau) er en østerriksk orienteringsløper. Han representerer den svenske orienteringsklubben OK Pan-Kristianstad.
Mercy Otis Warren
Bakgrunn
Mercy Otis Warren hadde en sterk politisk interesse, og diskuterte saker med ektemannen og andre politiker-ektefeller som Abigail Adams, Martha Washington og Hannah Winthrop (konen til John Winthrop. Hun brevvekslet med og rådga flere politiske ledere som Samuel Adams, John Hancock, Patrick Henry, Thomas Jefferson, George Washington og særlig John Adams, som ble en nær venn og litterær rettleder. Etter at James Otis blei mishandlet av skatteinnkrevere for den britiske kronen i 1769, gikk søsteren mer aktivt ut i kampen som endte med amerikansk selvstendighet.
Gernot Kerschbaumer
Karriere
Gernot Kerschbaumer har gjennom mange år oppnådd gode resultater i verdenscupen i orientering. Han har opnådd pallplasseringer ved tre anledninger, og ble nummer ni sammenlagt i verdenscupen i orientering 2018. 13. mai 2018 tok han sin første internasjonale mesterskapsmedalje da han løp inn til bronsemedalje på langdistansen under EM i Ticino, kun slått av Olav Lundanes og Matthias Kyburz.
Mercy Otis Warren
Verk
På 1770-tallet ga Warren ut flere politiske satirer. Skuespillene The Adulateur (1772) og The Defeat (1773) skildret styret til Rapatio, en arrogant leder som var tydelig basert på den britiske guvernøren i Massachusetts, Thomas Hutchinson. The Group (1775) tok for seg hva som kunne skje om den britiske kongen opphevet The Charter of Massachusetts Bay, som ga området noe selvstyre. The Blockheads (1776) og The Motley Assembly (1779), som ble utgitt anonymt, blir også tilskrevet Warren.
Under den amerikanske revolusjonen begynte Warren det som skulle bli storverket hennes, en historisk skildring av opptakten til selve revolusjonen og hendelsene etter den. I tiden etter revolusjonen arbeidet Warren mot føderalismen som utviklet seg i det selvstendige USA, med en sterkere føderalmakt og en president som henne og andre anti-føderalister fryktet kunne utvikle seg i retning av en mektig monark. I 1788 ga hun ut Observations on the New Constitution hvor hun mælte mot de føderalistiske tendensene i den amerikanske grunnloven. I 1790 gav Warren ut Poems, Dramatic and Miscellaneous, en samling som inneholdt dikt og de to nye skuespillene The Sack of Romme og The Ladies of Castille.
Trebindsverket A History of the Rise, Progress, and Termination of the American Revolution kom ut i 1805. Mercy Otis Warren ga en detaljert og tidvis kontroversiell fremstilling av de politiske hendelsene rundt revolusjonen, med mindre vekt på stridshandlinger («military havoc»). Hennes kritiske syn på John Adams sin rolle bevirket en hissig brevveksling og brudd på vennskapet mellom Warren og familien Adams frem til 1812.
Mercy Otis Warren døde i Plymouth i Massachusetts i 1814, 86 år gammel. Hun ble gravlagt på Burial Hill. Liberty-skipet SS «Mercy Warren» ble oppkalt etter henne under andre verdenskrigen, i 1943. I 2002 ble hun tatt med i National Women's Hall of Fame i Seneca Falls i New York. Tippoldebarnet hennes, Charles Warren, ble en kjent advokat og historiker.
Japans herrelandslag i volleyball
Japans herrelandslag i volleyball er det japanske landslaget i volleyball for menn som konkurrerer for Japan under Asialekene, Sommer-OL og Volleyball-VM. Landslaget er rangert som nummer 12 på FIVBs verdensranking.
Primsigning
Primsigning (verb: prímsigna, gammelsvensk prim-, brim-, brym-, brömsigna, gammeldansk, gammelnorsk primsigne, -segne, primsigning, gammelfransk primsignier, primseigner) er et gammelskandinavisk uttrykk om den rite som markerer opptakelsen i katekumenatet. I gammelengelsk var det intet slikt spesielt uttrykk. Men Beda Venerabilis fortelle også om en katakese forut for dåpen, hvorved kandidaten med eksplisitte ord bryter med troen på de gamle hedenske guder. Det latinske cathecizare gjengis i gammelengelsk som cristnian. Mellomengelsk har primseinen.
Seremonien bestod i en håndspåleggelse (impositio manuum) og påtegnelse av korset (obsignatio crucis). Tidlige vitnemål finnes hos Rimbert om Ansgards opphold i Haithabu: «"... Talløse er de mengder som steg opp til Himmelen ikledt sine hvite dåpsklær. For å bli katekumen lot hedningene seg ofte betegne med Korset, hvorved de kunne betre kirken og bivåne de hellige sakramenter. Bare selve dåpen skjøv de på, idet de anså det som hensiktsmessig å først la seg døpe ved livets slutt...» Og i Egils saga Skallagrímssonar heter det:
Fra det siste sitatet fremgår det at det for de der beskrevne ikke dreide seg om noen religiøs endring eller omvendelse, men at de betraktet det som en formell handling styrt av nytteverdien. Det kan i disse tilfeller ikke antas at primsigningen innledet noen periode med fordypning i den kristne lære. For de beskrevne er det snarere et uttrykk for tidens skandinaviske synkretisme.
Om krisningsvedtaket på Alltinget på Island i år 1000 finnes det to verjoner. I Kristni saga fortelles det at alle de tilstedeværende straks lot seg døpe. Men i Ólafs saga Tryggvasonar heter det at uoru þa allir menn primsignndir þeir á þinginu (alle tingmennene mottok primsigningen..).
Sheraton
Sheraton Hotels and Resorts er en hotellkjede som eies av Starwood Hotels and Resorts Worldwide, som totalt innehar åtte hotellkjeder. Det er over 400 Sheraton-hoteller verden over.
Sheraton ble grunnlagt i 1937 av Ernest Henderson og Robert Moore. Det første Sheraton-hotellet ble bygd i Springfield i Massachusetts i USA. Sheraton har kun femstjerners hoteller, som retter seg inn mot familier. Sheraton ble kjøpt opp av Starwood Hotels and Resorts Worldwide i 1998.
Manchester Uniteds historie (1999–)
Manchester Uniteds historie fra 1999 til 2013 handler om perioden etter seieren i Mesterligaen i 1999 frem til Alex Fergusons avgang som manager. Perioden var preget av sterkt økonomisk vekst i engelsk fotball, der flere klubber ble kjøpt opp av rike investorer. Dette skulle få stor betydning for hvilke klubber som dominerte i denne perioden på 14 år. Etter 3 seire i ligaen, fikk United økt konkurranse fra Arsenal, og etterhvert pengesterke Chelsea. Ferguson bygde et helt nytt lag i denne perioden, og kronet verket med en ny seier i Mesterligaen i 2008. Etterhvert ble også Manchester City kjøpt opp av et investeringsselskap fra De forente arabiske emirater, og fikk tildelt nærmest ubegrensede midler til spillerkjøp. Dette førte til deres første ligaseier siden 1968, på mest dramatisk vis, da Uniteds gull glapp 3 minutter på overtid i siste kamp. Før Ferguson takket for seg sommeren 2013, klarte hans mannskap å gjenerobre Premier League-tittelen, denne gangen med hele 11 poeng.
Overlegne i England, men slet med å gjenskape suksessen i Europa
Manchester United hadde vunnet Mesterligaen i mai 1999, men etter sesongen mistet man den storvokste keeperkjempen Peter Schmeichel til portugisisk fotball, fordi han mente kampprogrammet i England var for tøft for ryggen hans, samtidig som han ønsket andre utfordringer. Erstatteren som ble kjøpt inn var australieren Mark Bosnich, men dette skulle bare bli en av mange keepere i årene som fulgte. Også italieneren Massimo Taibi ble kjøpt dette året, men han fikk bare fire kamper, og vil for alltid bli husket for en kjempetabbe. Den allsidige venstrebacken Mikael Silvestre ble hentet fra Inter Milan og midtbanespilleren Quinton Fortune ble kjøpt fra Atlético Madrid. Grunnstammen i laget var fortsatt ung, derfor ville Alex Ferguson bare gjøre minimale utskiftninger. I sesongoppkjøringen var det god stemning og laget reiste til både Australia, Hongkong og Kina. Det største sjokket kom da United kunngjorde at de ville trekke seg fra denne sesongens FA-cup, for å delta i FIFAs verdensmesterskap for klubblag i januar. Mens United koste seg i 35 varmegrader i Brasil, med 3 kamper man åpenbart ikke tok helt alvorlig, måtte de andre lagene spille et knallhardt kampprogram i minusgrader hjemme i England. Verdensmesterskapet endte med uavgjort (1-1) mot Rayos del Necaxa, tap mot Vasco da Gama (1-3) og 2-0 seier mot South Melbourne. Selve ligasesongen begynte bra og laget var ubeseiret frem til Chelsea knuste United 5-0 på Stamford Bridge i oktober. Dette var én av tre kamper som endte med tap. Mot vårparten virket United veldig friske, etter Brasil-turen, og West Ham United ble nedsablet 7-1. Til slutt endte man med 91 poeng, mens Arsenal fikk 73 poeng. Ren utklassing.
Eneste kjøpet sommeren 2000 var franskmannen Fabien Barthez, som nettopp hadde vunnet Europamesterskapet i fotball 2000, og bare to år tidligere blitt verdensmester. United ville opprinnelig kjøpe Ruud Van Nistelrooy denne sommeren, men han besto ikke legetesten på grunn av kneproblemer. Dette skulle vise seg smart fordi Nistelrooy skadet seg kort tid etterpå, og var ute av spill i lange tider.
National Scenic Area
National Scenic Area (NSA) er et område i Skottland som er definert som et viktig verneområde på grunn av vakker natur. National Scenic Area tilsvarer Area of Outstanding Natural Beauty som er i bruk i England, Wales og Nord-Irland. NSA-områdene administreres av Scottish Natural Heritage.
Manchester Uniteds historie (1999–)
Overlegne i England, men slet med å gjenskape suksessen i Europa
De fleste bookmakere hadde United som favoritt denne sesongen, og innen juletider stanset man alle veddemål på dette. 25. februar 2001 kom høydepunktet, da Arsenal ble slått 6-1 hjemme på Old Trafford. I FA-cupen ble laget slått ut av West Ham United i 4. runde, og i Mesterligaen ble det tap for Bayern München i kvartfinalen. Dette var laget de hadde slått i finalen i 1999, da Solskjær ble matchvinner. Alex Ferguson ble den første manageren noensinne som har vunnet ligaen tre ganger på rad, selv om 3 lag har klart denne bragden tidligere (Arsenal, Huddersfield og Liverpool). Årets største konkurrent var Arsenal, men United endte hele ti poeng foran dem.
National Scenic Area
Det er pr 2008 40 slike verneområder i Skottland. De dekker et totalt landareal på 10 05 km² og et marint areal på 3 579 km².
Manchester Uniteds historie (1999–)
Stadige rekorder på overgangsmarkedet
Sommeren 2001 brøt United overgangsrekorden to ganger, først med Ruud Van Nistelrooy og deretter med Juan Sebastian Veron, for henholdsvis £19 millioner og £28 millioner. Utover høsten var det mye bråk internt i klubben, spesielt da Jaap Stam ga ut boken «Head to head». I boken nevnte han hvordan Manchester United og Alex Ferguson brøt internasjonale fotballregler da de kjøpte ham fra PSV Eindhoven sommeren 1998. Ferguson har tidligere påstått at Stam ikke ble solgt til italienske SS Lazio på grunnlag av boken, men på grunn av at han hadde mistet noe hurtighet etter en operasjon. Dette var noe pressen nektet å godta, og mente å vite at han regelrett hadde fått sparken etter påstandene i boken. Den franske verdens- og europamesteren Laurent Blanc ble kjøpt inn som erstatter umiddelbart. Dette ble en av de få sesongene der United ikke vant en eneste tittel, og endte på 3.-plass bak Arsenal og Liverpool og første gangen siden 1991 at klubben ikke fikk 2.-plass eller bedre. I Mesterligaen gikk det veldig bra, men laget hadde litt uflaks da de ble slått ut på bortemålsregelen i semifinalen mot tyske Bayer Leverkusen. Ferguson hadde sommeren 2001 kunngjort at han ønsket å gi seg som manager etter denne sesongen. Det ble utrolig mye spekulasjoner og avisskriverier om dette temaet. Ferguson har senere innrømmet at dette påvirket både ham selv og spillerstallen denne sesongen. I februar 2002 ble det avholdt pressekonferanse der han fortalte at han hadde signert en ny treårskontrakt med klubben. Denne har senere blitt fornyet flere ganger.
Arsenal kollapset, United vant ligaen
Sommeren 2002 satte Manchester United ny britisk overgangsrekord igjen, da klubben kjøpte 24-åringen Rio Ferdinand for rundt £29 millioner. I tillegg signerte man Diego Forlan, en angriper som ikke skulle score på de første 27 kampene sine. 2 år senere ble han solgt og ble toppscorer i hele Europa med Villarreal CF. Arsenal hadde styringen hele denne sesongen også, spesielt ettersom United på høsten tapte mot Bolton, Leeds, Manchester City og Middlesbrough. Denne sesongen hadde Ferguson latt 7 spillere opereres for skader. Dette skulle vise seg å være et genialt trekk. I løpet av jula så det ut til at lykken skulle snu, da både Liverpool og Arsenal ble beseiret. Ferguson prøvde å fortelle spillerne at de var gode nok til å vinne ligaen, men det så ut som Arsenal skulle stikke av med seieren. Den dagen United tapte ligacupfinalen mot Liverpool, ledet Arsenal ligaen med 8 poeng. Men United var virkelig i form. Fra 2. juledag og helt frem til 3. mai, spilte United 17 kamper på rad uten å tape. Arsenal kollapset og United kom seg opp på førsteplass like før ligaavslutningen. Ruud van Nistelrooy hadde da scoret hele 43 ganger, inkludert 12 mål på 7 viktige kamper i innspurten. Selv ikke episoden der Ferguson sparket en fotballstøvel i ansiktet på David Beckham, med alt avisskriveri som fulgte, og etter hvert ledet til Beckhams overgang til Real Madrid påfølgende sommer, så ut til å distrahere United fra ligainnspurten. Dette har blitt omtalt som Uniteds mest imponerende ligaseier gjennom tidene. Det var samtidig Fergusons 8. ligamesterskap på 17 år i klubben. Dette var også en periode med mye krangel i avisene mellom de to managerne Ferguson og Wenger. I England kaller man dette for «mind games», et spill der Ferguson omtales som meget dyktig. Til slutt vant United med 5 poeng foran sin rival.
4 år uten uten seier i ligaen: Pengesterke Chelsea ble for tøffe, mens Ferguson bygger nytt lag
Keeper ble byttet også denne sesongen, og nå var det klart for amerikanske Tim Howard, etter at Roy Carroll ikke hadde levert som forventet. 22. september 2003 var det klart for en ny skandale da Rio Ferdinand ikke møtte opp til en dopingtest. Laget fikk merke dette da han ble utestengt fra alt spill de fire siste månedene av sesongen (åtte måneder tilsammen). Dette var dagen etter United-spillerne hadde slåss med Arsenal-spillerne i spillertunnelen på Old Trafford, etter en 0-0 kamp. Flere spillere ble bøtelagt, og det haglet med beskyldninger i media, blant annet at spillerne kastet pizza på hverandre. United hadde lange perioder med kun seiere denne sesongen, men gikk på forsmedelige tap mot lag som Southampton, Fulham, Chelsea, Wolves, Middlesbrough, Manchester City (hele 1-4), Portsmouth, Liverpool og Blackburn. 9 tap ble alt for mye i en sesong som huskes best fordi Arsenal ikke tapte en eneste kamp. Dette hadde aldri blitt gjort tidligere. Henry, Ljungberg, Vieira, Pirez og Bergkamp var helt uslåelige. United endte på 3.-plass, hele 15 poeng bak. I FA-cupen gikk det bedre, og United nådde finalen på Millennium Stadium etter seier mot Arsenal i semifinalen. Manchester United vant som forventet mot Millwall i finalen. Det ble 3-0 etter mål av Ronaldo og 2 av Van Nistelrooy.
Så kom Wayne Rooney
Ferguson så nå at laget hans manglet viktige brikker, spesielt fremover som støtte til Van Nistelrooy. Han kjøpte derfor Louis Saha fra Fulham, Alan Smith fra Leeds United og den unge stjernen Wayne Rooney. I tillegg kjøpte klubben venstrebacken Gabriel Heinze. Forventningene var enorme til Wayne Rooney, som hadde debutert og scoret for Everton allerede som 16-åring. Han debuterte for United mot Fenerbahçe i Mesterligaen, og scoret hat-trick. I ligaen ble han toppscorer for United med 11 mål, og ble kåret til Årets unge spiller.
Roman Abramovitsj hadde kjøpt Chelsea i juni 2003, og hadde sprøytet inn enorme pengesummer i ny spillerstall. Manager José Mourinho hadde på vårparten vunnet Mesterligaen med FC Porto, men ble fristet av Chelsea, der han skulle få kjøpe de spillerne han selv ønsket, uavhengig av pris. Tidligere manager Claudio Ranieri fikk ikke til å samspille stjernene, og hadde derfor fått sparken til fordel for Mourinho. 2004-05 var sesongen da Chelsea var helt overlegne i engelsk Premier League. United endte hele 18 poeng bak, på 3.-plass. I FA-cupen var det klart for ny finale, denne gangen mot Arsenal. United rundspilte London-klubben, og Ferdinand fikk bl.a. en scoring feilaktig annullert. Kampen ebbet utrolig nok ut med 0-0, og Arsenal vant på straffesparkkonkurranse. I Mesterligaen ble United slått ut av AC Milan i kvartfinalen.
Sommeren 2005 kjøpte United to keepere: Edwin van der Sar og Ben Foster. Sistnevnte var et kjøp for fremtiden, mens van der Sar var en meget merittert keeper, som hadde over 100 landskamper for. Fra PSV Eindhoven kom den meget løpssterke midtbanespilleren Park Ji-sung, fra Sør-Korea. Denne høsten var preget av stor uro internt i klubben, da kaptein Roy Keane gikk offentlig ut og kritiserte lagkameratene for at de ikke tok nok ansvar i kampene. Dette skjedde på grunnlag av dårlige resultater. Dette var noe Ferguson likte svært dårlig, og 18. november 2005 kom sjokknyheten at Keane hadde avsluttet kontrakten med United med umiddelbar virkning. En uke senere døde en av klubbens beste spillere gjennom tidene, nemlig George Best. United ble slått ut av Mesterligaen allerede i gruppespillet, etter skuffende tap mot Benfica og Lille. I ligaen tapte de 1-4 mot Middlesbrough i oktober. Chelsea var nok en gang overlegne, og United måtte ta til takke med seier i den engelske ligacupen, etter 4-0 i finalen mot Wigan Athletic. United hadde store problemer med forsvarsspillet, og i januar kjøpte man midtstopper Nemanja Vidic og venstreback Patrice Evra. Ingen av disse spillerne markerte seg det første halve året, men ble likevel viktige brikker i laget i årevis etterpå.
Sommerens storkjøp i 2006 kom fra Tottenham Hotspur og het Michael Carrick. United skulle nå endelig ta opp kampen mot Chelsea. Rooney og Ronaldo hadde utviklet seg til å bli lagspillere, og forsvaret spilte stadig bedre, spesielt på grunn av samspillet mellom Ferdinand og Vidic. Dette ble likevel Ronaldos store sesong, da han ble kåret til både Årets spiller og årets unge spiller blant de andre spillerne i FA Premier League, samt årets spiller blant journalistene. Han scoret hele 17 ligamål fra sin posisjon som venstreving, og ble månedens spiller både i november og desember. I januar til mars hentet Ferguson inn Henrik Larsson på lån. Dette hadde en umiddelbar effekt både på banen og i garderoben. Klubben ønsket å beholde ham etter utlånsperioden, men han ønsket å reise hjem til familien i Sverige. United klarte å holde unna for Chelsea denne sesongen, og vant dermed ligaen igjen, etter tre sesonger uten ligaseier. En etterlengtet seier. I FA-cupen ble det imidlertid 0-1 tap mot Chelsea på den nyåpnede Wembley Stadium. I Europacupen ble det semifinaletap mot AC Milan, etter at United vant hjemmekampen 3-2. På bortebane ble det et skuffende 0-3 tap.
Dominans i Europa
Etter sesongen gjorde United flere storkjøp, da de umiddelbart hentet inn Nani, Anderson Luís de Abreu Oliveira, Owen Hargreaves i tillegg til låneavtalen om Carlos Tévez. Sesongen 2007-08 ble en stor opptur med seier i både ligaen og Mesterligaen. Nok en gang ble det Cristiano Ronaldos store sesong. Han ble igjen kåret til årets spiller, både blant spillere og journalister. I tillegg ble han toppscorer med 31 ligamål, og med 42 mål tilsammen. Dette var helt sensasjonelt med tanke på at han spiller på høyrevingen. Også i Mesterligaen finalen mot Chelsea (i Moskva) scoret han. Kampen endte 1-1, men United vant på straffesparkkonkurranse, selv etter at Ronaldo hadde bommet på sin. United vant dermed sin 3. europacupfinale.
Oppkjøringen til sesongen 2008-09 ble blant annet brukt i Sør-Afrika og Nigeria, Carlos Queiroz ble ny manager for og dermed erstattet av reservelagstrener Mike Phelan. Sommeren var også dominert av transfersagaen om Dimitar Berbatov. United fikk til slutt tilslag på Tottenham-spilleren for £30,75 millioner. Sesongen startet med seier i Community Shield på Wembley, etter seier på straffesparkkonkurranse mot Portsmouth FC. Men videre ble det tap i Supercupen mot russiske Zenith St. Petersburg i Monaco. I ligaen ble var Liverpool blitt den sterkeste konkurrenten, og United lå dårlig an etter bare noen måneder. I julen fikk imidlertid Liverpool problemer, mens United startet sin seiersrekke på 11 kamper. Mange mente at laget hadde fått en stor vitamininnsprøytning da klubben vant verdensmesterskapet for klubblag i desember. Dette var en turnering som ble arrangert av FIFA, og som ble spilt i Japan. Denne perioden var for øvrig en stor suksess også defensivt, da keeper Edwin van der Sar ikke slapp inn ligamål på 1311 minutter (ny rekord). Det var med stor selvtillit United tok i mot gullrival Liverpool på Old Trafford 14. mars, og laget tok tidlig ledelsen. Men etterhvert ble Manchester-klubben fullstendig utspilt og tapte 1-4, noe som ble fulgt opp med 0-2 tap mot Fulham en uke senere. United ble tatt igjen av Liverpool i ligaen hvis de tapte poeng i de neste kampene, og de så lenge slik ut, både mot Aston Villa og mot Sunderland. Disse kampene skulle dramatisk nok bli avgjort på overtid av debutanten Federico Macheda, som bare hadde spilt for reservelaget tidligere. Han skulle altså gi United 4 poeng alene. Uten disse poengene ville United tapt ligagullet på målforskjell mot Liverpool. Unggutten hadde imidlertid ikke nok kamper for å få sin egen gullmedalje. I FA-cupen ble United dramatisk slått ut i straffekonkurranse mot Everton i semi-finalen på Wembley, mens Ligacupen ble hentet hjem allerede i mars, etter 4-1 mot Tottenham på samme bane. I Mesterligaen ble det hele sesongen snakket om at ingen tidligere hadde forsvart tittelen. I sluttspillet ble José Mourinhos Inter Milan slått, mens Porto forsvant i kvartfinalen. I semifinalen møtte United for første gang et engelsk lag på engelsk jord, da Arsenal ble slått 1-0 hjemme og 3-1 borte. Igjen var det duket for finale, denne gangen i Roma mot FC Barcelona. Selve kampen ble en skuffelse. United dominerte de første 10 minuttene, men deretter hadde den katalanske klubben kontroll ut kampen, og vant fortjent 2-0.